 1 Samuel 28  O wee ruo noge ahụ na ndị Filistia malitere ịkpọkọta ndị agha ha ka ha buso Izrel agha. Ekish wee sị Devid: Ị maara nke ọma na ọ bụ m ka ị ga-eso gaa agha, gị na ndị ikom gị.Devid wee sị Ekish: Ị maara nnọọ ihe ohu gị ga-eme. Ekish wee sị Devid: Ọ bụ ya mere m ga-eji họpụta gị ịbụ onye na-eche m nche mgbe niile.Samuel anwụwo, Izrel dum akwaworo ya ákwá arịrị ma lie ya na Rema bụ obodo ya. Ma Sọl emewo ka a ghara inwekwa ndị na-agba afa na ndị ọrụ ha bụ ịkọ ọdịnihu nala ahụ.E mesịa, ndị Filistia zukọtara maa ụlọikwuu ha na Shunem. Sọl wee kpọkọta Izrel dum, ha wee maa ụlọikwuu ha na Gilboa.Mgbe Sọl hụrụ ndị agha ndị Filistia, egwu jidere ya, obi wee malite ịma ya jijiji nke ukwuu.Ọ bụ ezie na Sọl na-ajụ Jehova ase, Jehova anaghị aza ya ma ọlị, ma ọ bụ ná nrọ ma ọ bụ site na Yurim ma ọ bụ site nọnụ ndị amụma.Nikpeazụ, Sọl sịrị ndị na-ejere ya ozi: Chọọrọnụ m nwaanyị mgbaasị, m ga-agakwuru ya jụọ ya ase. Ndị na-ejere ya ozi wee sị ya: Lee! E nwere nwaanyị mgbaasị nọ nEn-dọọ.Sọl wee jigharịa ejiji wee yiri uwe ọzọ gawa, ya na ndị ikom abụọ so ya; ha wee bịakwute nwaanyị ahụ nabalị. O wee sị: Biko, jiri mgbaasị gị gbaara m afa, kpọpụtara m onye m ga-akpọrọ gị aha ya.Otú ọ dị, nwaanyị ahụ sịrị ya: Lee, gị onwe gị maara ihe Sọl mere, otú o si gbuchapụ ndị na-agba afa na ndị ọrụ ha bụ ịkọ ọdịnihu nala a. Gịnịzi mere i ji na-eme dị ka onye na-esiri mkpụrụ obi m ọnyà ka e wee gbuo m?Ozugbo ahụ, Sọl ji Jehova ṅụọrọ ya iyi, sị: Dị nnọọ ka Jehova dị ndụ, ikpe njehie agaghị ama gị nihe a!Nwaanyị ahụ wee sị: Ònye ka m ga-akpọpụtara gị? O wee sị: Kpọpụtara m Samuel.Mgbe nwaanyị ahụ hụrụ Samuel, ọ malitere iti mkpu noké olu; nwaanyị ahụ wee sị Sọl: Gịnị mere i ji ghọọ m aghụghọ, ebe ọ bụ gị bụ Sọl?Ma eze sịrị ya: Atụla egwu. Ma gịnị ka ị hụrụ? Nwaanyị ahụ wee sị Sọl: Ahụrụ m otu chi ka o si nala na-apụta.Ozugbo ahụ, ọ sịrị ya: Olee otú ọ dị? o wee zaa, sị: Ọ bụ agadi nwoke na-apụta, o yikwa uwe elu na-enweghị aka. Sọl wee mata na ọ bụ Samuel, o wee hulata kpọọrọ ya isiala.Samuel wee malite ịsị Sọl: Gịnị mere i ji enye m nsogbu site nime ka a kpọpụta m? Sọl wee sị: Anọ m noké ihe isi ike, nihi na ndị Filistia na-alụso m ọgụ, Chineke ahapụwokwa m, ọ dịkwaghị aza m, ma ọ bụ site ná ndị amụma ma ọ bụ site ná nrọ; ọ bụ ya mere m ji na-akpọ gị ka m mara ihe m ga-eme.Samuel wee sị: Gịnịzi mere i ji na-ajụ m ase, ebe ọ bụ na Jehova ahapụla gị wee ghọọ onye iro gị?Jehova ga-emekwara onwe ya dị nnọọ ka o kwuru site nọnụ m, Jehova ga-adọkapụkwa alaeze ahụ naka gị wee nye ya mmadụ ibe gị bụ Devid.Ebe ọ bụ na i rubeghị isi nihe Jehova kwuru, i meghịkwa ka iwe ya nke dị ọkụ bịakwasị Amalek, ọ bụ ya mere Jehova ga-eji mee gị ihe a taa.Jehova ga-enyefekwa gị na Izrel naka ndị Filistia, gị na ụmụ gị ndị ikom ga-anọkwa nebe m nọ echi. Jehova ga-enyefekwa ndị agha Izrel naka ndị Filistia.Sọl wee buru onwe ya tụọ nala ozugbo ahụ, egwu jidekwara ya nke ukwuu nihi okwu Samuel. Ọ dịghịkwa ike fọdụrụ nime ya, nihi na o righị nri ụbọchị ahụ dum na abalị ahụ dum.Nwaanyị ahụ wee bịakwute Sọl hụ na obi erughị ya ala ma ọlị. O wee sị ya: Lee, ohu gị nwaanyị erubewo isi nihe i kwuru, m wee tinye mkpụrụ obi m nihe ize ndụ, rubekwa isi nokwu ị gwara m.Ugbu a, biko, ṅaa ntị nihe ohu gị nwaanyị kwuru; ka m debe ibé achịcha nihu gị, rie ya, ka i wee nweta ike, nihi na ị ga-ala.Ma ọ jụrụ ajụ wee sị: Agaghị m eri ihe. Otú ọ dị, ndị na-ejere ya ozi nakwa nwaanyị ahụ nọ na-arịọ ya. Nikpeazụ, ọ ṅara ntị nolu ha wee si nala bilie ma nọdụ ọdụ noche.Nwaanyị ahụ nwere nwa ehi mara abụba nụlọ. O wee gbuo ya ngwa ngwa, werekwa ntụ ọka gwọọ, were ya mee achịcha na-ekoghị eko.O wee dọwara ya Sọl na ndị na-ejere ya ozi, ha wee rie ya. E mesịa, ha biliri lawa nabalị ahụ. 